หลังจากที่ลองตะลุยไปร้านคาเฟ่แมวรอบกรุงเทพมาแล้วหลายที่ ถ้าถามว่าชอบที่ไหนมากที่สุด ก็คงจะขอบอกว่าชอบร้าน Purr cat cafe club อยู่ดี เพราะกว้าง ร้านสวย สะอาดค่ะ 

ไม่ได้มาที่นี่นาน วันนี้มีโอกาสแวะไปแถวทองหล่อ ก็เลยกลับไปกะจะเล่นกับน้องแมว เดี๋ยวนี้ร้านเปลี่ยนใหม่ มีส่วนต่อเติมร้านเสื้อผ้าแบรนด์ black heart เพิ่มขึ้นมา แล้วก็เปลี่ยนการสั่งอาหาร,ขนมใหม่ค่ะ
คือต้องสั่งเป็นเซต 1 เซตต่อ 1 คน เลือกขนม,น้ำเอง ซึ่งราคาต่อเซตก็แพงเอาเรื่องเลยค่ะ วันนี้มากันสองคน ต้องสั่งแบบ 2 เซต (570++)น้ำ 2 แก้ว ขนม 2 อย่าง เอิ่บบบ รู้สึกจะมีบวกเพิ่มถ้าสั่งเป็นเครื่องดื่มเย็นด้วยนะ -..-  สรุปพอเช็คบิลหมดไป 710 บาท ไม่แน่ใจรวมค่า service หรือ vat ด้วยรึเปล่า ขนมกับน้ำรสชาติยังธรรมดาเหมือนเดิมค่ะ ถ้าเทียบกับตอนพึ่งเปิดใหม่ 2 ปีก่อน ตอนนี้ค่าอาหารคงแพงขึ้นเนื่องจากจำนวนลูกค้าที่ลดลง